NATO-medaljen

NATO-medaljen er en medalje som tildeles av NATO for innsats i alliansens operasjoner. Den ble vedtatt innført 20. desember 1994 av Det nordatlantiske råd og første gang tildelt 27. november 1995 til mottakere fra 14 nasjoner i alliansen, for tjeneste i det tidligere Jugoslavia. Medaljen er senere tildelt for deltakelse i operasjoner andre steder. NATOs generalsekretær fastsetter reglene for tildeling i det enkelte tilfelle. Medaljen kan tildeles for både militær og sivil innsats. 

Utforming
NATO-medaljen er rund med en diameter på 35 mm og utført i bronse. Den bærer på advers NATOs emblem, kompassrosen, satt inn i en olivenkrans. Revers bærer i midten innskriften  «IN SERVICE OF PEACE AND FREEDOM» og «AU SERVICE DE LA PAIX ET DE LA LIBERTE» med en gren imellom. Langs kanten står omskriften «NORTH ATLANTIC TREATY ORGANIZATION» og «ORGANISATION DU TRAITE DE L'ATLANTIQUE NORD». 

Medaljen er opphengt i et bånd i NATOs farger, blått og hvitt, med tillegg av gult. Båndets utforming varierer etter hvilken operasjon det er snakk om. Det utstyres med en spenne som indikerer hvilken operasjon medaljen er tildelt for.

Medaljestripen kan utstyres med arabiske tall for å indikere gjentatt tjeneste i samme operasjonsområde. Denne praksisen ble innført i 1999 og opphørte i 2003, men ble gjenopptatt i 2011.

NATO-medaljen for det tidligere Jugoslavia
Med tilbakevirkende kraft fra 1. juli 1992 og ble NATO-medaljen tildelt alle militære medlemmer av NATOs fredsbevarende styrke som tjenestegjorde i minst 30 dager i landene tilhørende den tidligere Sosialistiske føderale republikken Jugoslavia. For personell som deltok i støtteoperasjoner fra europeiske baser eller skip i Adriaterhavet var kravet for tildeling minst 90 dager i direkte støtte til NATOs oppdrag i det tidligere Jugoslavia. Under de samme krav til tjeneste har noen medaljer også blitt tildelt NATO internasjonale sivile og andre sivile tilknyttet medlemsstatenes militære styrker. Tildeling av NATO medaljen for tjeneste i Jugoslavia opphørte 31. desember 2002.

Medaljer for påfølgende operasjoner
NATO-medaljen er senere tildelt for en rekke andre operasjoner der NATO-styrker har deltatt. Disse var også i de første tilfeller knyttet til land i det tidligere Jugoslavia. I 2001 kom Atlanterhavspaktens artikkel 5 for første gang til anvendelse etter terrorangrepene i USA 11. september 2001 og flere NATO-operasjoner fulgte av dette. For NATO-medaljen fikk dette den konsekvens at båndspennen indikerer deltagelse i artikkel 5-operasjoner eller operasjoner under annet mandat.

 NATO-medaljen for Kosovo, 13. oktober 1998 – 31. desember 2002
 NATO-medaljen for FYROM, 1. juni 2001 – 31. desember 2002
 Article 5 NATO-medalje for Operasjon Eagle Assist, 12. oktober 2001 – 16. mai 2002
 Article 5 NATO-medalje for Operasjon Active Endeavour, 26. oktober 2001 –
 Non-Article 5 NATO-medalje for Balkan, 1. januar 2003 –
 Non-Article 5 NATO-medalje for ISAF-operasjonen i Afghanistan, 1. juni 2003 – 31. desember 2014
 Non-Article 5 NATO-medalje for treningsmisjonen i Irak, 18. august 2004 –
 Non-Article 5 NATO-medalje for logistikkoperasjonen til støtte for Den afrikanske union, 2005
 Non-Article 5 NATO-medalje for støtte etter jordskjelvet i Pakistan, 8. oktober 2005 – 1. februar 2006
 Non-Article 5 NATO-medalje for operasjoner i og ved Afrika: til støtte for Den afrikanske union fra 1. juni 2008, Operasjon Allied Provider 25. oktober til 12. desember 2008, Operasjon Allied Protector fase 1 24. mars til 23. april 2009 eller fase 2 1. mai til 16. august 2009, samt Operasjon Ocean Shield fra 17. august 2009Medal for Operations in Relation to Africa , Allied Command Operations, NATO.
 Non-Article 5 NATO-medalje for Operasjon Unified Protector mot Libya mellom 23. mars 2011 og 31. oktober 2011«Non-Article 5 NATO Medal for Service on NATO Operation UNIFIED PROTECTOR - LIBYA», Canadas forsvar.

NATOs fortjenstmedalje
NATOs fortjenstmedalje (engelsk: NATO meritorious service medal) for operativ og ikke-operativ innsats av militært eller sivilt personell, har blitt delt ut siden 2003. Medaljen er i sølv. Medaljebåndet er blått med hvite kantstriper besatt med smale gule og blå striper. Båndet er utstyrt med en spenne med innskriften «MERITORIOUS». Det tildeles omkring 150 medaljer i denne kategorien årlig.

Norske mottagere
Medaljen er tildelt bl.a. Trond MeltingVG, 18.12.2008, «Afghanistan-helter hedret». og Torgeir Gråtrud.Monique Watne: «Tildelt Natos høyeste utmerkelse » , forsvaret.no, 28. april 2016.

Tildeling
NATO-medaljen tildeles etter nominasjon av personell fra hvert enkelt medlemsland. Medaljen kan også tildeles personell fra land som ikke er medlem i NATO, men som deltar i NATO-operasjoner.

Båndstriper for NATO-medaljen før 2011Tidligere Jugoslavia for IFOR og SFORKosovo for KFORArticle 5 forEagle AssistArticle 5 forActive EndeavourNon Article 5 BalkanNon Article 5 for ISAFFortjenstmedalje 110px|center110px|center110px|center110px|center  110px|center 110px|center 110px|center 

Etter en gjennomgang av NATOs dekorasjonsystem i 2009/2010 har NATO fra 1. januar 2011 innført felles mal for båndstripene til operasjonsmedaljene der båndstripen er avhengig om det er Article 5 operasjon eller ikke. Hvilken operasjon medaljen er tildelt for framgår av spennen.

Båndstriper for NATO-medaljen etter 2011Fortjenstmedalje  Article 5Non Article 5110px|center110px|center  110px|center

Referanser

Litteratur
John Monn: «NATO-Medaljen», Forsvarets Forum, nr. 12, 1996

Eksterne lenker
 The History of NATO Medals, fra NATOS nettsted
 NATO MEDALS Currently in Use, fra NATOS nettsted
 NATO Medals, ACO - Allied Command Operations

Kategori:Internasjonale militære utmerkelser
Medaljen for tjeneste i Jugoslavia
Kategori:Utmerkelser etablert i 1994